laion/Wikipedia-Exotic huggingface dataset:
דניאל תומאס-דוד

דניאל תומאס-דוד (באנגלית: Danniel Thomas-Dodd; נולדה ב-11 בנובמבר 1992) היא אתלטית ג'מייקנית, סגנית אלופת עולם (דוחה 2019), סגנית אלופת עולם באולם (ברמינגהאם 2018) ואלופת חבר העמים הבריטי (ברמינגהאם 2018) בהדיפת כדור ברזל. תומאס-דוד נולדה בווסטמורלנד שבג'מייקה. במשחקי חבר העמים הבריטי שנערכו ביולי-אוגוסט בגלאזגו שבממלכה המאוחדת סיימה במקום שמיני בזריקת דיסקוס בתוצאה של 55.02 מטר. במשחקים הפאן-אמריקאיים שנערכו ביולי בטורונטו שבקנדה סיימה במקום חמישי בהדיפת כדור ברזל בתוצאה של 17.76 מטר. באליפות העולם שנערכה באוגוסט בבייג'ינג שברפובליקה העממית של סין סיימה במקום 22 בהדיפת כדור ברזל בתוצאה של 16.62 מטר. באולימפיאדת ריו דה ז'ניירו שנערכה באוגוסט סיימה במקום 25 בהדיפת כדור ברזל בתוצאה של 16.99 מטר. באליפות העולם שנערכה באוגוסט בלונדון שבממלכה המאוחדת סיימה במקום רביעי בהדיפת כדור ברזל בתוצאה של 18.91 מטר. באליפות העולם באולם שנערכה בפברואר בברמינגהאם שבממלכה המאוחדת זכתה במדליית כסף בהדיפת כדור ברזל בשיא ג'מייקה חדש של 19.22 מטר, אחרי אניטה מרטון מהונגריה (19.62 מטר) ולפני גונג ליג'יאו מהרפובליקה העממית של סין (19.08 מטר). במשחקי חבר העמים הבריטי שנערכו במרץ בגולד קוסט שבאוסטרליה זכתה במדליית זהב בהדיפת כדור ברזל בשיא ג'מייקה חדש של 19.36 מטר, לפני ואלרי אדמס מניו זילנד (18.70 מטר) ובריטני קרו מקנדה (18.32 מטר). במשחקים הפאן-אמריקאיים שנערכו באוגוסט בלימה שבפרו זכתה במדליית זהב בהדיפת כדור ברזל בשיא ג'מייקה חדש של 19.55 מטר, לפני בריטני קרו (19.07 מטר) וג'סיקה ראמזי מארצות הברית (19.01 מטר). באליפות העולם שנערכה באוקטובר בדוחה שבקטר זכתה במדליית כסף בתוצאה של 19.47 מטר, אחרי גונג ליג'יאו (19.55 מטר) ולפני כריסטינה שוואניץ מגרמניה (19.17 מטר). באולימפיאדת טוקיו שנערכה ביולי סיימה במקום 13 בהדיפת כדור ברזל בתוצאה של 18.37 מטר. באליפות העולם באולם שנערכה במרץ בבלגרד שבסרביה סיימה במקום שישי בהדיפת כדור ברזל בתוצאה של 19.12 מטר. באליפות העולם שנערכה ביולי ביוג'ין שבאורגון, ארצות הברית סיימה במקום עשירי בהדיפת כדור ברזל בתוצאה של 18.29 מטר. במשחקי חבר העמים הבריטי שנערכו באוגוסט בברמינגהאם שבממלכה המאוחדת זכתה במדליית כסף בהדיפת כדור ברזל בתוצאה של 18.98 מטר, אחרי שרה מיטון מקנדה (19.03 מטר) ולפני מאדי ושה מניו זילנד (18.84 מטר). באליפות העולם שנערכה באוגוסט בבודפשט שבהונגריה סיימה במקום חמישי בהדיפת כדור ברזל בתוצאה של 19.59 מטר. הדיפת כדור ברזל: 19.77 מטר (2023), שיא ג'מייקה הדיפת כדור ברזל: 19.22 מטר (2018), שיא ג'מייקה דניאל תומאס-דוד, ברשת החברתית פייסבוק דניאל תומאס-דוד, באתר הוועד האולימפי הבין-לאומי דניאל תומאס-דוד, באתר olympedia.org דניאל תומאס-דוד, באתר התאחדות האתלטיקה הבין-לאומית
כביש קשירסקויה

כביש קשירסקויה (ברוסית: Каширское шоссе) הוא כביש במחוז האדמיניסטרטיבי הדרומי של העיר מוסקבה. על פי חוקי התנועה, כביש זה אינו כביש מהיר; המהירות המותרת לאחר היציאה ממוסקבה היא: באזורים מיושבים - 60 קמ"ש, מחוצה להם - 90 קמ"ש.[דרוש מקור] המרכז הלאומי למחקר רפואי לאונקולוגיה ע"ש בלוחין האוניברסיטה הלאומית למחקר גרעיני כנסיית השילוש הקדוש באורחובו-בוריסובו (אנ') שוק בנייה גדול "קשירסקי דבור" (רו') קניון Vegas קשירסקויה שוסה,"קשירסקאיה פלאזה", וקניון "גודזון" מדיה וקבצים בנושא כביש קשירסקויה בוויקישיתוף ערך זה הוא קצרמר בנושא מוסקבה ובנושא תחבורה. אתם מוזמנים לתרום לוויקיפדיה ולהרחיב אותו.
מרדכי פלדשטיין

מרדכי אריה (מוטי) פלדשטיין הוא מנכ"ל קרן קמ"ח - קידום מקצועי חרדי, יזם חברתי חרדי, פעיל בולט בקידום תעסוקת חרדים. פלדשטיין, יליד 1962, נשוי למרים ואב לחמישה, תושב ירושלים, בוגר ישיבת חברון. את שירותו הצבאי עשה ברבנות חיל מודיעין. לאחר השירות הצבאי, הקים וניהל חברת כוח אדם, שנסגרה בשנת 2000. בין השנים 1996–1999 שימוש כיועץ למגזר החרדי לשר הבריאות יהושע מצא. במסגרת תפקידו, היה אמון על טיפול בפניות הציבור הדתי והחרדי, ובמתן מענה לצרכים של הציבור החרדי במשרד הבריאות. בשנת 2004 מונה לתפקיד מנכ"ל ארגון זק"א - זיהוי קורבנות אסון. במסגרת תפקידו, פיתח את מערך השיווק ויחסי ציבור של הארגון וכן פיקד על מצבת כוח האדם והגדלת רשת המתנדבים הארצית, פעל בשת"פ עם מפקדי המשטרה בכל המחוזות. פלדשטיין כיהן בתפקיד עד לשנת 2008. בתחילת 2008, כחצי שנה לאחר שהוקמה קרן קמ"ח על ידי הפילנתרופ היהודי-הבריטי ליאו נואי יחד עם יוסי דייטש, נקרא פלדשטיין לנהל את הקרן ומאז הוא מכהן כמנכ"ל הקרן. קרן קמ"ח - קידום מקצועי חרדי פועלת כיום תוך מטרה לגרום להגדלת ההיצע התעסוקתי עבור הציבור החרדי בישראל ולהשבחתו. בהובלתו של פלדשטיין, הפכה קרן קמ"ח לגוף המוביל בקידום תעסוקת חרדים עם שיתופי פעולה ענפים עם רשויות המדינה וגופים ציבוריים, לצד פרויקטים מגוונים לשילוב חרדים בהייטק, בשירות הציבורי, בהשכלה גבוהה ועוד. לצד פעילותו לשילוב חרדים בתעסוקה, פלדשטיין הוא חבר הוועד המנהל של עמותת 'IT works' לקידום גיוון בתעסוקה, חבר המועצה הציבורית של 'הפורום הטכנולוגי של ישראל', חבר כנציג המגדר החרדי בצוות תקווה ישראלית בראשות נשיא המדינה. תקווה ישראלית היא תוכנית של נשיא המדינה לשעבר, ראובן (רובי) ריבלין, לחיזוק הממלכתיות ולביסוס השותפות בין ארבעת המגזרים המרכזיים המרכיבים את החברה הישראלית, חבר בשולחן עגול 'עתודות לישראל' - ערוצי הזנת מצוינות למגזר משרתי הציבור, חבר בוועדת המאיצים של רשת מעוז, חבר בוועדה המייעצת לנשיא המדינה על חלוקת אות הנשיא וחבר מועצת הנהלת קופת החולים מאוחדת. בשנת 2023 קיבל בשם קרן קמ"ח את עיטור נשיא מדינת ישראל ביחד עם הפילנתרופ היהודי-בריטי מייסד קמ"ח ליאו נואי. מוטי פלדשטיין באתר קרן קמ"ח ליאת רון, ‏"בחברה החרדית מרגישים מופלים, חברי החילונים מתפוצצים מזה", באתר גלובס, 23 באוקטובר 2020 איך משלבים 'שבטים': הוועדה הסודית של הנשיא, באתר בחדרי חרדים, ‏14.06.16
אייסינג

אייסינג או ציפוי (באנגלית: Icing או Frosting) הוא זיגוג מתוק, לעיתים קרובות קרמי, עשוי מסוכר עם נוזל. השימוש במים או בחלב, מועשר לרוב במרכיבים כמו חמאה, חלבוני ביצה, גבינת שמנת או חומרי טעם וריח. הוא משמש לציפוי או לקישוט מוצרי מאפה, כגון עוגות. כשמשתמשים בו בין שכבות עוגה הדבר מכונה מילוי. ניתן ליצור ציפוי לצורות כמו פרחים ועלים באמצעות שקית זילוף. קישוטים כאלה הם דבר שבשגרה בעוגות יום הולדת וחתונה. ניתן להוסיף צבעי מאכל לתערובות ציפוי כדי להשיג גוון רצוי. לעיתים קרובות נעשה שימוש בפיזור פירורים או סוכריות צבעוניות קטנות, בתמונה אכילה או קישוטים אחרים על גבי האייסינג. ציפוי בסיסי נקרא בצרפתית גלאסה, המכיל אבקת סוכר (המכונה גם סוכר אייסינג) ומים. ניתן להתאים לזה טעמים ולצבוע את זה לפי הצורך, למשל באמצעות מיץ לימון במקום המים. ניתן להכין אייסינג מורכב יותר על ידי הקצפת שומן עם אבקת הסוכר (כמו בקרם חמאה), על ידי המסת השומן והסוכר ביחד, על ידי שימוש בחלבוני ביצה (כמו ברויאל אייסינג), על ידי הקצפת חמאה למקצפת (כמו בקרם חמאה האיטלקי או השווייצרי), ועל ידי הוספת מרכיבים נוספים כגון גליצרין (כמו בבצק סוכר). ניתן להכין אייסינג מסוימים משילובים של סוכר וגבינת שמנת או שמנת חמוצה, או באמצעות שקדים טחונים (כמו במרציפן). ניתן למרוח את הציפוי בכלי כגון סכין או מרית, או שניתן ליישם אותו על ידי זילוף או טבילה (ראה זיגוג), או על ידי רידוד הציפוי החוצה והנחתו על העוגה. שיטת היישום תלויה במידה רבה בסוג ובמרקם של הציפוי בו משתמשים. ניתן להשתמש בציפוי בין שכבות בעוגה כמלית, או לכסות חלקית או מלא את החלק החיצוני של עוגה או המוצר האפוי האחר. מלבד הפונקציות האסתטיות שלו, הציפוי יכול גם לשפר את טעמה של העוגה, כמו גם לשמר אותה על ידי איטום בלחות. כיסוי עוגות באבקת סוכר או חומרים אחרים הוצג במאה ה-17. המקרה המתועד הראשון של ציפוי התרחש בשנת 1655, וכלל סוכר, ביצים ומי ורדים. האייסינג הונח על העוגה ואז התקשה בתנור. נראה שההוכחה המוקדמת ביותר של הפועל "לקרח" (to ice) במובן זה של אייסינג מתוארכת לסביבות 1600, ושם העצם icing לשנת 1683. העדות הראשונה לשימוש במילה frosting (ציפוי במובן שכאן) נמצאה בשנת 1750. מאפין שוקולד עם אייסינג עוגת טראפלס שוקולד עם אייסינג מאפינס פרת משה רבנו עוגיות חג המולד מצופות אייסינג חמאה אייסינג בצק סוכר, מים מחוממים וסוכר, לפעמים עם יציב דמוי ג'לטין רויאל אייסינג, חלבון ביצה וסוכר גנאש, שוקולד ושמנת מרציפן, שקדים טחונים וסוכר קישוט עוגה כיסוי לשוקולד, שוקולד בתכולה גבוהה של חמאת קקאו אבקת סוכר זִגוּג מִקצֶפֶת מדיה וקבצים בנושא אייסינג בוויקישיתוף Oxford English Dictionary, Third Edition, s.v. 'frosting' 3.a "Italian Meringue Buttercream Recipe". "Swiss Meringue Buttercream Recipe". CraftyBaking. "What is Frosting and Icing? | Crafty Baking | Formerly Baking911". CraftyBaking | Formerly Baking911 (באנגלית). נבדק ב-2022-03-19. Olver, Lynne. "The Food Timeline: cake history notes". The Food Timeline. "The Bake Shoppe at Country Table - It's all about the Buttercream". The Bake Shoppe at Country Table (באנגלית אמריקאית). נבדק ב-2022-03-19.(הקישור אינו פעיל, January 2024) Oxford English Dictionary, 3rd edition, 2012, s.v. Oxford English Dictionary, 3rd edition, 2012, s.v. Oxford English Dictionary, 3rd edition, 2012, s.v.
Helldivers 2

Helldivers 2 (בעברית: הלדייברס 2; מילולית: צוללי הגיהנום 2) הוא משחק וידאו מסוגת פעולה ויריות בגוף שלישי שפותח על ידי Arrowhead Game Studios ופורסם על ידי Sony Interactive Entertainment. המשחק הוא ההמשך של Helldivers, משחק יריות משנת 2015. הוא שוחרר ל-PlayStation 5 ו-Windows ב-8 בפברואר 2024, וזכה לביקורות חיוביות ממבקרים ונמכר בכ - 3 מיליון יחידות שבועיים לאחר יציאתו לאור. מדיה וקבצים בנושא Helldivers 2 בוויקישיתוף אתר האינטרנט הרשמי של Helldivers 2 Helldivers 2, ברשת החברתית אקס (טוויטר) Helldivers 2, באתר PCGamingWiki (באנגלית) Alessio Palumbo, Helldivers 2 Has Sold 3 Million Units in Just Over Two Weeks; Director Says DLSS Is 'Cool But Not Necessary', Wccftech, ‏2024-02-26 (באנגלית אמריקאית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "Helldivers 2". ערך זה הוא קצרמר בנושא משחקים. אתם מוזמנים לתרום לוויקיפדיה ולהרחיב אותו.
ויקטוריה מיהאיווארי-פרקש

ויקטוריה מיהאיווארי-פרקש (בהונגרית: Mihályvári-Farkas Viktória; נולדה ב-26 בנובמבר 2003) היא שחיינית הונגרייה, אלופת אירופה (רומא 2022) במשחה ל-400 מטר מעורב אישי, וסגנית אלופת אירופה (רומא 2022) במשחה ל-1500 מטר חופשי. מיהאיווארי-פרקש נולדה בבודפשט שבהונגריה. באליפות אירופה לנוער שנערכה ביולי בקאזאן שברוסיה זכתה במדליית כסף במשחה ל-400 מטר מעורב אישי בתוצאה של 4:41.32 דקות, ובמדליית ארד במשחה ל-1500 מטר חופשי בתוצאה של 16:26.03 דקות. באליפות אירופה שנערכה במאי בבודפשט שבהונגריה זכתה במדליית כסף במשחה ל-400 מטר מעורב אישי בתוצאה של 4:36.81 דקות, אחרי קטינקה הוסו מהונגריה (4:34.76 דקות) ויחד עם איימי וילמוט מהממלכה המאוחדת. בנוסף, סיימה במקום שישי במשחה ל-1500 מטר חופשי בתוצאה של 16:17.27 דקות. באולימפיאדת טוקיו שנערכה ביולי סיימה במקום שישי במשחה ל-400 מטר מעורב אישי בתוצאה של 4:37.75 דקות, ובמקום 12 במשחה ל-1500 מטר חופשי בתוצאה של 16:02.26 דקות. באליפות אירופה בבריכת 25 מטר שנערכה בנובמבר בקאזאן שברוסיה סיימה במקום שביעי במשחה ל-1500 מטר חופשי בתוצאה של 16:09.41 דקות, ובמקום 11 במשחה ל-400 מטר מעורב אישי בתוצאה של 4:38.56 דקות. באליפות העולם בבריכת 25 מטר שנערכה בדצמבר באבו דאבי שבאיחוד האמירויות הערביות סיימה במקום 12 במשחה ל-400 מטר מעורב אישי בתוצאה של 4:35.69 דקות, ובמקום 12 במשחה ל-800 מטר חופשי בתוצאה של 8:24.93 דקות. באליפות העולם שנערכה ביוני בבודפשט שבהונגריה סיימה במקום תשיעי במשחה ל-400 מטר מעורב אישי בתוצאה של 4:41.16 דקות, ובמקום 12 במשחה ל-1500 מטר חופשי בתוצאה של 16:26.41 דקות. באליפות אירופה שנערכה באוגוסט ברומא שבאיטליה זכתה במדליית זהב במשחה ל-400 מטר מעורב אישי בתוצאה של 4:37.56 דקות, לפני ז'וז'נה יאקבוש מהונגריה (4:39.79 דקות) ופרייה קולברט מהממלכה המאוחדת (4:40.06 דקות). בנוסף, זכתה במדליית כסף במשחה ל-1500 מטר חופשי בתוצאה של 16:02.15 דקות, אחרי סימונה קואדרלה מאיטליה (15:54.15 דקות) ולפני מרטינה קרמיניולי, גם היא מאיטליה (16:12.39 דקות). במשחה ל-400 מטר חופשי סיימה במקום תשיעי בתוצאה של 4:13.76 דקות. באליפות העולם שנערכה ביולי בפוקואוקה שביפן סיימה במקום עשירי במשחה ל-400 מטר מעורב אישי בתוצאה של 4:41.28 דקות, ובמקום 19 במשחה ל-1500 מטר חופשי בתוצאה של 16:25.16 דקות. ויקטוריה מיהאיווארי-פרקש, ברשת החברתית אינסטגרם ויקטוריה מיהאיווארי-פרקש, באתר olympedia.org ויקטוריה מיהאיווארי-פרקש, באתר Swimrankings
טיגון עדין

טיגון עדין או טיגון בטמפרטורה נמוכה (באנגלית: Gentle frying או Low-temperature frying) היא שיטת בישול על בסיס שמן או שומן. השיטה משמשת למאכלים "עדינים ושבריריים" או עמילניים באופן יחסי. בעוד טיגון עדין משמש בעיקר לבישול ביצים מטוגנות הוא משמש גם לדגים עדינים, לנתחי בשר רכים, לנקניקיות, וכצעד ראשון בתפוחי אדמה מטוגנים. טיגון בטמפרטורה נמוכה שימושי אם שומן הטיגון נחרך ברמות חום גבוהות יותר (למשל חמאה או אפילו שמן זית), או אם לשומן הטיגון יש טעם שהטבח רוצה לשמר (למשל שמן זית). שמנים שחוממו יתר על המידה עלולים לייצר תרכובות לא בריאות, אפילו מסרטנות. במזונות עמילניים, טיגון בטמפרטורה נמוכה נותן לעמילן שבמזון הזדמנות "לנדוד" ולהתקרמל, מה שיוצר תוצאה מתוקה יותר. במזונות "שבירים" כמו ביצים, טיגון עדין מונע מהמזון להישרף או להתפרק. בטיגון בשמן עמוק, אם נעשה בצורה לא נכונה, טמפרטורות נמוכות עלולות להגביר באופן משמעותי את ספיגת השמן, ולהשאיר את האוכל שמנוני, רטוב ולא מעורר תיאבון. עם זאת, Cook's Illustrated (מגזין בישול אמריקאי שמתפרסם מדי חודשיים) פיתח מתכון שבו טוגנים נשארים בשמן קר למשך 25 דקות כשהשמן מתחמם באיטיות ל-138 מעלות צלזיוס, ונמצא שהם מכילים 30% פחות שמן מאשר טוגנים שטוגנו באמצעות השיטה המסורתית בשמן בין 163° לבין 177°C. fissler.com (אורכב 20.04.2009 בארכיון Wayback Machine) oceannavigator.com "All British Food". אורכב מ-המקור ב-2006-08-18. נבדק ב-2014-02-19. Nicholas Clee (2007-09-21). "Blanching sausages". נבדק ב-2014-02-19. "You Want Fries With That? The Science of Crispy Potatoes". Science Buddies. 2014-10-10. נבדק ב-2017-01-25. udri.udayton.edu (אורכב 12.04.2009 בארכיון Wayback Machine) "Oil Absorption" (PDF). Guy Crosby. בספטמבר 2012. נבדק ב-2019-05-26. {{cite web}}: (עזרה)
אוארנה

במיתולוגיה היוונית, אֶוּאַרְנֵה או אֶבַרְנֵה (ביוונית עתיקה: Εὐάρνη) הייתה "היפה בצורתה וללא פגמים בצורתה" הנראידה של סלעי השיש. היא הייתה בתם של נראוס ודוריס האוקיינידית. הסיודוס, תאוגוניה, 259 Bane, Theresa (2013). Encyclopedia of Fairies in World Folklore and Mythology. McFarland, Incorporated, Publishers. p. 133. ISBN 9780786471119. Kerényi, Carl (1951). The Gods of the Greeks. London. Thames & Hudson. p. 65. ערך זה הוא קצרמר בנושא מיתולוגיה ובנושא יוון העתיקה. אתם מוזמנים לתרום לוויקיפדיה ולהרחיב אותו.
נאג'פאלו

נאג'פאלו (בהונגרית: Szilágynagyfalu, סילאג'נאג'פאלו, או Nagyfalu; ברומנית: Nușfalău, נושפלאו) היא קומונה במחוז סלאז' בחבל קרישאנה ברומניה. הקומונה מורכבת משני כפרים, בילגהז (Bilghez או Bürgezd) ונאג'פאלו; היישובים בוגיש (Boghiș) ובוזיש (Bozieș) נפרדו מנאג'פאלו ב-2005 וכך הוקמה קומונת בוגיש. נאג'פאלו ממוקמת בחלק המערבי של המחוז, על חלקו העליון של נהר בארקאו (Barcău), כ-35 ק"מ ממושב המחוז, זלאו (Zalău). הכנסייה הרפורמית בנאג'פאלו, נבנתה ב-1450, מבנה היסטורי. טירת באנפי (Banffy) בנאג'פאלו, נבנתה במאה ה-18, מבנה היסטורי. שמורת הטבע יער לאפיס (Lapiș, על פני 430 דונם) פרק זה לוקה בחסר. אנא תרמו לוויקיפדיה והשלימו אותו. האזור סופח מרומניה להונגריה ב-1940. טבח התרחש בכפר זה ב-8 בספטמבר 1940, כאשר חייל הונגרי בתמיכתם של כמה מקומיים, הרג 11 אנשים (שתי נשים ותשעה גברים) ממוצא רומני מכפר סמוך, שעברו באזור. האזור הושב לרומניה בשלביה האחרונים של מלחמת העולם השנייה. ערך מורחב – יהדות נאג'פאלו קהילה יהודית ותיקה התקיימה במקום עוד מימי המשטר הפיאודלי עד להשמדתה בשואה, והיא מהקהילות הוותיקות והעתיקות בטרנסילבניה. קהילת נאג'פאלו הייתה מהקהילות היהודיות הראשונות במחוז מרגיטה שזכו להכרה חוקית, וליהודי הקהילה אף הייתה בעלות על אדמות חקלאיות. מדיה וקבצים בנושא נאג'פאלו בוויקישיתוף welcometoromania.ro Reformed Church in Nușfalău, Sălaj County, retrieved on May 19, 2012 welcometoromania.ro - Banffy Castle in Nușfalău, Sălaj County, retrieved on May 19, 2012 opengreen.org - Nature Reserve Lapiș Forest, Sălaj County, retrieved on May 19, 2012 ערך זה הוא קצרמר בנושא יישובים ובנושא רומניה. אתם מוזמנים לתרום לוויקיפדיה ולהרחיב אותו.
תום בן עמוס

תום בן עמוס היא דמות בדיונית של ילדה בסדרת ספרי המתח והבלשות "רוני ותום" מאת הסופר גיורא חמיצר שיחד עם חברה הטוב רוני גבריאלי הופכים לצמד הפותר תעלומות בלשיות שאפילו המשטרה לא מצליחה לפענח. תום היא ההפך הגמור מחברה לצמד: רוני מסודר למופת, והיא מבולגנת ופרועה. רוני גר בדירה רגילה, והיא גרה באוטובוס צהוב בקצה יער נטוש. לרוני יש משפחה מלאה: אמא, אבא, ואחים. תום היא בת יחידה שאמה נפטרה לפני זמן רב, ואביה בלש פרטי שנעדר הרבה מהארץ. תום ידועה בכישוריה להבריז מבית ספר, לא ממש רוצה ללמוד וידועה בעצלנותה לא לסדר שום דבר: אך מתגלה גם כמי שכלל אינה מתעצלת בלסבך את עצמה ואת רוני בחקירות מסוכנות ומשפיעות. תום מניעה את העלילה, חושבת מחוץ לקופסה ופועלת בהתאם לצו מצפונה ולבה ולעיתים קרובות בניגוד לכללים ולמוסכמות ורוני מצטרף אליה בפענוח פשעים וחקירות בלשיות מסוכנות. תום בתחילת הספר מתוארת כילדה פרועה ומעצבנת. כבר ברגע הראשון שהם נפגשים נוצר בינה ובין רוני עימות שבו היא מוציאה את רוני בעל השליטה העצמית משלוותו, רוני פוגע בה וגם נפגע ממנה. בסופו של דבר היא מתחברת אל רוני ועושה איתו חקירה מטורפת ומלאה הרפתקאות. בעקבות חקירה זו הופכים השניים לצמד הבלשים המוצלח ביותר בתל אביב. בספר זה רוני ותום נכנסים לעומקים הכי מסוכנים של הסכנות עצמם. הם מסבכים את עצמם עם ירדנה אדלר וזקן תמהוני בשם גלזר, הם מסבכים את עצמם עם משפחותיהם, ועוד. בספר זה אביה של תום, צ'רלי, מגיע לביקור ראשון בישראל אחרי חקירותיו השונות במדינות אחרות ומצליח לעזור לבתו ולרוני. בספר השלישי רוני ותום נפרדים בפעם הראשונה בחייהם כצמד בלשים, אך זה לא עוצר את רוני להסתבך שוב בקיבוץ סבתו, בזמן שתום תקועה בהרפתקאות רבות משלה, ובמיוחד עם אביה. תום חוגגת בת מצווה לא-בת מצווה בספר זה. המתנה לבת מצווה נדחתה: אך זה לא עוצר אותה בפעם ה-700 בחייה להסתבך לבדה, בלי רוני. אם בספרים הקודמים רוני ותום עשו חקירות מסוכנות ביותר: אתם לא מדמיינים ואף לא תצליחו לדמיין את הסיכון שרוני ותום לקחו לעצמם עכשיו. בין אם זה חטיפת-עין או בין אם זה דיסק חשוב: ספר זה הוא הספר הכי מסוכן בסדרה: אך מה שמרגיע זה רוני ותום, שלמרות הפחד, נכנסים למצב זוגי בפעם הראשונה. רוני ותום הפעם רשמית זוג! אך הוריו של רוני מניעים את העלילה כשמבקשים מרוני לעלות לכיתת הצטיינות במקום לחטיבה בבית ספרו הרגיל. רוני לא מסכים כי זה בלי תום, אך לבסוף מנסה ללמד את תום למבחן הגדול לקבלת הכיתה - אך תום מקבלת הצעת עבודה מדהימה בול ביום של המבחן. רוני אומר לא - תום אומרת כן. בלי שותפה - תום הולכת למרדף הכי מסוכן בחיים שלה - גם שרוני מצטרף אליה. הם מסתבכים פעם שלישית גלידה עם פושעים, אך הפעם סיפור שונה ומטורף מהספרים הקודמים בסדרה. ב-2023 סדרת הספרים עובדה לסדרת טלוויזיה שמשודרת בערוץ ניקלודיאון ב-yes. את תום מגלמת בסדרה השחקנית הצעירה אמילי מדואל. לסדרה שודרו עד כה 4 עונות המבוססות כל אחת על אחד מספרי הסדרה. רוני ותום - החקירה הראשונה, באתר עברית, ‏2023 רוני ותום - החקירה הראשונה גיורא חמיצר, באתר המתלהבת | עטרה אופק הכירו את תום! | בקרוב בערוץ ניקלודיאון, נבדק ב-2024-03-09 yes |, www.yes.co.il
רפאלו (ממתק)

רפאלו (באיטלקית: Raffaello) הוא טראפל שקדים קוקוס כדורי שהיצרן האיטלקי פררו הביא לשוק בשנת 1990. הוא מורכב מופל כדורי אשר מלא בקרם חלב לבן ושקדים מולבנים. לאחר מכן הוא מוקף בשכבת קוקוס. הוא מכיל לקטוז, מה שהופך את רפאלו לבלתי תואם לצרכנים עם אי-סבילות ללקטוז. מפעלי פררו המייצרים את רפאלו כוללים את ולדימיר, רוסיה, ברנטפורד, קנדה, וארלון, בלגיה. רוסיה היא השוק הגדול ביותר של פררו עבור רפאלו. בשנת 2008 החלה חברת Soremartec הבלגית (חלק מקבוצת פררו) בצעדים משפטיים נגד לנדרין, חברה אוקראינית שהחלה לייצר ב-2007 ממתק בדומה לרפאלו, בשם Waferatto. חברת Soremartec הגישה תביעה בטענה שלנדרין הפרה את הסימן המסחרי של Soremartec המגן על המראה של ממתקי רפאלו. לאחר מאבק ממושך בבית המשפט, בית המשפט המסחרי הגבוה באוקראינה פסק לטובת לנדרין, וביטל את תוקפו של הסימן המסחרי של סורמארטק באוקראינה. בשנת 2017, בית משפט בפרנקפורט בגרמניה קבע כי פררו יצטרך לרשום את מספר ממתקי רפאלו בכל חבילה שנמכרה, במקום לספק רק את המשקל. רשימת מותגי ממתקים מדיה וקבצים בנושא רפאלו בוויקישיתוף אתר האינטרנט הרשמי של רפאלו (באיטלקית) Degun, Gurjit (16 בינואר 2015). "Karmarama captures £2m Raffaello ad account". The Observatory International (באנגלית). ארכיון מ-7 בינואר 2020. נבדק ב-7 בינואר 2020. {{cite web}}: (עזרה) "Ferrero prepares for major multi-million expansion in Russian markets". Confectionery Production (באנגלית). נבדק ב-7 בינואר 2020. {{cite web}}: (עזרה) Nieburg, Oliver (31 באוגוסט 2016). "Ferrero Canada plans three new products at Brantford site". confectionerynews.com. ארכיון מ-7 בינואר 2020. נבדק ב-7 בינואר 2020. {{cite web}}: (עזרה) Abdulla, Hannah (28 בינואר 2016). "Ferrero to invest EUR21m in Belgium plant". www.just-food.com. אורכב מ-המקור ב-2018-10-05. נבדק ב-11 בדצמבר 2023. {{cite web}}: (עזרה) Smirnova, Lena (28 במאי 2013). "Candy Maker Ferrero Expects Russia to Become No. 1 Market". The Moscow Times. ארכיון מ-7 בינואר 2020. נבדק ב-7 בינואר 2020. {{cite web}}: (עזרה) "Ferrero Loses Raffaello Trademark Protection in Ukraine | PETOŠEVIĆ". www.petosevic.com. 23 בפברואר 2011. ארכיון מ-7 בינואר 2020. נבדק ב-7 בינואר 2020. {{cite web}}: (עזרה) Byrne, Jane (20 בינואר 2011). "Ferrero loses out in Ukraine trademark dispute". confectionerynews.com. ארכיון מ-7 בינואר 2020. נבדק ב-7 בינואר 2020. {{cite web}}: (עזרה) Justin Huggler, ‏Ferrero Raffaello ordered to count chocolates in each box rather than give total weight, The Telegraph, 2 November 2017
ההורות

ההורות (באנגלית: The Parenting) הוא סרט קומדיית אימה אמריקאית בבימויו של קרייג ג'ונסון, ותסריט מאת קנט סאבלט. בסרט מככבים בריאן קוקס, אידי פאלקו, ליסה קודרו, דין נוריס, ניק דודאני, ברנדון פלין ופארקר פוזי. זוג להטב"ים, רוהאן וג'וש, נופשים בחופשה עם הוריהם. בזמן שנופשים, הם מגלים ישות אפלה בת 400. בריאן קוקס אידי פאלקו ליסה קודרו דין נוריס ניק דודאני ברנדון פלין פארקר פוזי ב-26 בינואר 2021, פיתח "ניו ליין סינמה" פרויקט של סרט קומדיית אימה. במרץ 2022, הוכרז צוות השחקנים. צילומי סרט החלו ב-25 במרץ 2022, במסצ'וסטס. הסרט עתיד לעלות לשידור בספק שירות הזרמת המדיה "Max". "ההורות", במסד הנתונים הקולנועיים IMDb (באנגלית) Kit, Borys (March 24, 2022). "Parker Posey Joins New Line Comedy The Parenting (Exclusive)". The Hollywood Reporter. Retrieved March 25, 2022. Kit, Borys (January 26, 2021). "SNL Co-Head Writer, Alex Strangelove Filmmaker Team for Horror Comedy (Exclusive)". The Hollywood Reporter. Retrieved March 25, 2022. Kit, Borys (March 16, 2022). "Brian Cox, Edie Falco, Lisa Kudrow and Dean Norris Join New Line Comedy The Parenting". The Hollywood Reporter. Retrieved March 25, 2022. Kit, Borys (March 21, 2022). "Nik Dodani, Brandon Flynn Join New Line Comedy The Parenting (Exclusive)". The Hollywood Reporter. Retrieved March 25, 2022. D'Alessandro, Anthony (March 31, 2022). "White Rabbit's Vivian Bang Joins New Line's The Parenting For HBO Max". Deadline Hollywood. Retrieved March 31, 2022. @goodfearcontent (April 1, 2022). "BTS from The Parenting!". Retrieved April 2, 2022 – via Instagram.
פליטי מלחמת העצמאות

האם התכוונתם ל... בעיית הפליטים הפלסטינים – פליטים פלסטינים במלחמת העצמאות הישראלית הנכבה – הכינוי הפלסטיני להיווצרות הסוגיה פליטים יהודים ממדינות ערב – פליטים ממדינות ערב עקב מלחמת העצמאות הישראלית בית הערבה – גוש עציון, הרובע היהודי – מקומות שנכבשו ותושביהם היו לפליטים לויאליסטים – מתיישבים אמריקאים שנותרו נאמנים לבריטניה במהלך מלחמת העצמאות האמריקאית שעזבו לקנדה לאחר המלחמה
פיגוע הירי בתחנת הדלק בעלי (2024)

פיגוע הירי השני בתחנת הדלק בעלי אירע ב-29 בפברואר 2024, כ' באדר א' ה'תשפ"ד, בתחנת דלק ליד עלי שבצפון בנימין. בפיגוע נרצחו שני אזרחים ישראלים. הפיגוע אירע 8 חודשים לאחר פיגוע הירי הראשון באותו המקום, בו נרצחו 4 ישראלים. בסביבות השעה חמש אחר הצהריים, מחבל פלסטיני חמוש ברובה סער פתח בירי לעבר אזרחים ישראלים בתחנת דלק ליד היישוב עלי. בפיגוע נרצחו שני אזרחים ישראלים, יצחק צייגר, בן 57 תושב היישוב שבי שומרון והנער אוריה הרטום בן 16.5 תושב דולב שבהרי בנימין. המחבל חוסל בהמשך על ידי אביעד גזבר, קצין במילואים, ומנהל חומוסיית חומוס אליהו בתחנת הדלק, אשר יצא לרענון משירות מילואים במסגרת הלחימה ברצועת עזה. המחבל, מוחמד מנאסרה, שירת כקצין חקירות בדרגה המקבילה לרב-פקד במשטרת הרשות הפלסטינית ושוחרר בשנת 2019 ממאסר בו שהה בגין עבירות גניבת אמל"ח. ב-24 ביולי 2024 הרסו כוחות צה"ל את ביתו בקלנדיה. פיגוע הירי הראשון בתחנת הדלק בעלי (2023) מדיה וקבצים בנושא פיגוע הירי בתחנת הדלק בעלי בוויקישיתוף שמעון הללי, שני נרצחים בפיגוע ירי בתחנת הדלק בעלי – מחבל אחד חוסל, באתר עכשיו 14, 29 בפברואר 2024 אלישע בן קימון, 2 נרצחים בפיגוע ירי בעלי, באתר ynet, 29 בפברואר 2024 חנן גרינווד, הטרור הכה שוב: שני נרצחים בפיגוע בתחנת הדלק בעלי, באתר ישראל היום, 29 בפברואר 2024 ניצן שפירא וניר דבורי, ‏שני נרצחים בפיגוע ירי בתחנת דלק בכניסה לעלי, באתר ‏מאקו‏, 29 בפברואר 2024 המחבל שביצע את הפיגוע: קצין במשטרת הרשות הפלסטינית, באתר "סרוגים", 29 בפברואר 2024 אלישע בן קימון, עינב חלבי, מאיר תורג'מן, המחבל שרצח שניים ליד עלי - קצין במשטרה הפלסטינית, באתר ynet, 29 בפברואר 2024 אבי אשכנזי, ‏בתוך קן הצרעות: כתב "מעריב" בלב מחנה הפליטים קלנדיה | צפו, באתר מעריב אונליין, 24 ביולי 2024